open-index/open-wikipedia-markdown huggingface dataset:
Suomen Kansallinen Ammattikuntajärjestö

**Suomen Kansallinen Ammattikuntajärjestö** (**SKA**) oli suomalainen Isänmaallisen kansanliikkeen (IKL) yhteydessä toiminut työväenjärjestö, joka perustettiin huhtikuussa 1935. Järjestön perustamisella pyrittiin saamaan työväestö kannattamaan IKL:ää, ja sen esikuvina olivat kansallissosialistisen Saksan ja fasistisen Italian vastaavat korporatiiviset työväenjärjestöt. Järjestö erottui Kokoomuksen ja työnantajien hallitsemasta Vapaasta Työväenliitosta muun muassa siinä, että se kannatti minimipalkkalakia ja vastusti vain ”poliittisia” lakkoja, ei kaikkia lakkoja yleensä. Järjestö vaati myös työriitojen sovittelumenettelyn käyttöönottoa sekä työpaikkademokratiaan liittyviä uudistuksia.

Järjestön tunnuslause oli ”kokonaisuuden etu ennen ryhmä- ja yksityisiä etuja”. Se vastusti ehdottomasti vasemmiston luokkataisteluoppia. SKA halusi parantaa työväen asemaa, jotta IKL:n tärkeänä pitämä kansankokonaisuus saataisiin luotua. Työnantajat ja työntekijät oli tarkoitus koota ammattikuntapohjaisesti yhteistyöhön ja sopimaan neuvotteluissa kunkin alan kysymyksistä.

Suomen Kansallinen Ammattikuntajärjestön johdossa oli joitain entisiä sosialidemokraattisia ammattiyhdistysaktiiveja sekä Suomen sisällissotaan punaisten puolella osallistuneita. Järjestön puheenjohtaja Juho Kaveheimo oli entinen kommunisti ja punakaartilainen kuten myös järjestön sihteeri Sulo Laine. SKA:n varapuheenjohtajana oli *[[Ajan Suunta]]* -lehden päätoimittaja Rauno Kallia ja järjestön hallitukseen kuuluivat IKL:n poliitikoista Kallian lisäksi Vilho Annala ja Eino Tuomivaara. Järjestö ei kuitenkaan saavuttanut laajaa kannatusta vaan sen jäsenmäärä jäi muutamiin tuhansiin.

SKA:n perustaminen herätti hyvin ristiriitaisia tunteita IKL:n piirissä, sillä puolueen perustajiin kuului työnantajapiirien edustajia. Esimerkiksi Yhtymä Vientirauhan johtaja Martti Pihkala ja vuorineuvos Petter Forsström katkaisivat suhteensa IKL:ään.

## Lähteet
* Kalle Seppä : ''Taantumus! Radikaali oikeistolainen traditio'' (Megafoni.org)
* Jussi Maijala : ''Kansankokonaisuuden puolesta : IKL – ei luokkia tai yksilöitä vaan kansankokonaisuus'', teoksessa Petri Juuti (toim) : ''Sinistä, punaista, mustaa - Näkökulmia Suomen 1930–40-lukujen poliittiseen historiaan''. Tampereen yliopistopaino, Tampere 2005 ss. 68–69 
* Aarni Virtanen: ''”Toimikaa, älkää odottako” – Vihtori Kosolan puheiden muutokset 1929–1936'', s. 189. Jyväskylän yliopisto, Jyväskylä 2015.
Fort Duquesne

**Fort Duquesne** oli ranskalaisten vuonna 1754 perustama linnake Yhdysvalloissa nykyisen Pittsburghin aluella. Kenraali John Forbes karkotti ranskalaiet ja nimesi linnakkeen William Pitt vanhemman mukaan. Paikalle rakennettiin 1761 Fort Pitt -niminen linnake.

## Lähteet
Nokkakärry

**Nokkakärry** on L-muotoinen, laatikoiden siirtämiseen tarkoitettu kärry, jossa on kädensijat toisessa päässä, pyörät L-mutkassa ja pieni taso lastille. Lastitaso on kärryjen pystyssä seistessä lattian mukainen. Lastattavia esineitä kallistetaan poispäin kärryistä ja kärryjen lastitaso työnnetään niiden alle. Kuljetettaessa lastattua kärryä kallistetaan taaksepäin ja lastin painoa tasapainoillaan pyörien päällä. Työkalu hyödyntää vipuperiaatetta.

Joissain nokkakärryissä on porrastelit, jotka on suunniteltu portaiden laskemiseen ja nousemiseen. Tällaiset nokkakärryt voivat olla raskaita kääntää tasaisella pinnalla, koska tällöin lastin paino lepää neljällä pyörällä.

Nokkakärryjä valmistetaan useista eri materiaaleista, mm. teräsputkista, alumiiniputkista ja muovista.
Anthony Zimmer

**Anthony Zimmer** on Jérôme Sallen ohjaama ja 27. huhtikuuta 2005 ensi-iltansa saanut ranskankielinen romanttinen trilleri, jonka pääosissa näyttelevät Sophie Marceau ja Yvan Attal.

## Juoni

Elokuvan päähenkilö on Yvan Attalin esittämä Anthony Zimmer, joka on ympäri maailmaa etsintäkuulutettu rikollinen. Hänen ulkonäköänsä ei tunneta, sillä hän on käynyt plastiikkakirurgisessa leikkauksessa muuttamassa ulkonäköään ja ääntään.

Sami Freyn esittämä etsivä Akerman virittää Zimmerille ansan hänen entisen rakastajansa Chiaran (Sophie Marceau) avulla. Chriara odottaa tapaavansa Zimmerin ravintolassa, mutta saakin ansan tajunneelta Zimmeriltä kirjeen, jossa hän käskee Chiaraa etsimään juna-asemalta häntä muistuttavan henkilön toteuttaakseen suunnitelmansa. Chiara löytää junasta helppouskoisen Françoisin, jolla on samanlaiset piirteet kuin Zimmerillä.

Elokuvassa seurataan Chiaraan rakastuneen Françoisin pakomatkaa häntä jahtaavalta rikollisjoukolta, joka luulee häntä oikeaksi Zimmeriksi. Elokuvan lopussa François paljastaa Charialle olevansa Anthony Zimmer, joka käskee häntä pakenemaan ennen kuin ilmoittaa asiasta poliisille. Zimmer kieltäytyy lähtemästä ilmasta Chariaa, ja uhkaa muussa tapauksessa antautua poliisille. Chiara suostuu lopulta lähtemään Zimmerin mukaan, ja päättää olla paljastamatta hänen henkilöllisyyttään poliisille tämän luovuttua varastamista rahoistaan.

## Rooleissa

## Uudelleenfilmatisointi
Elokuvasta julkaistiin vuonna 2010 uudelleenfilmatisointi, *[[The Tourist]]*. Yhdysvaltalaisversion ohjasi Florian Henckel von Donnersmarckin ja pääosia näyttelevät Johnny Depp, Angelina Jolie ja Timothy Dalton.

## Aiheesta muualla
* Anthony Zimmer (2005) - Internet Movie Database
*
Maailma tarvitsee sankareita

**Maailma tarvitsee sankareita** on Teräsbetonin albumi, joka julkaistiin 24. marraskuuta 2010. Levyn 11 kappaletta äänitettiin kesän ja syksyn 2010 aikana tuottaja Hiili Hiilesmaan johdolla, pääosin Yellow House Studiossa Hämeenlinnassa. Albumin julkaisi Sakara Records.

Albumi ylsi Suomen virallisen listan sijalle 14.

## Kappaleet

## Kokoonpano
* Jarkko Ahola – laulu, basso (myös akustinen kitara kappaleessa "Uudestisyntynyt")
* Arto Järvinen – kitara (myös laulu kappaleessa "Gloria")
* Viljo Rantanen – kitara
* Jari Kuokkanen – rummut

## Arvostelut
* Imperiumi.net: 9–/10
* Kaaoszine: 
* Soundi: 

## Lähteet

## Aiheesta muualla
* 
*
Jaakkola

**Jaakkola** on ainakin kylännimi, paikannimi, talon- ja tilannimi ja sukunimi.

## Kaupunginosa tai kylä
*Jaakkola, Muurame
*Jaakkola, Kerava
*Jaakkola, Lehtimäki
*Jaakkola, Myrskylä
*Jaakkola, Pornainen

## Sukunimi
**Jaakkola** on nuori länsisuomalainen sukunimi, joka perustunee yleensä Jaakko-nimisen isännän nimestä johdettuun talon nimeen, mutta jota otettiin kahdessa nimenmuutossa vuonna 1906 ruotsalaisen nimen tilalle.
* Aku Jaakkola, toimitusjohtaja ja purjelentäjä
* Aleksi Jaakkola (s. 1973), kuvataiteilija
* Aleksi Jaakkola (s. 1997), moukarinheittäjä
* Anssi Jaakkola (s. 1987), jalkapallomaalivahti
* Antti Jaakkola (s. 1942), maanviljelyskemisti, professori
* Antti Jaakkola (1896–1918), keihäänheittäjä
* August Verner Jaakkola (1887–1954), rovasti ja runoilija
* Aulikki Jaakkola (o.s. *Lehmijoki,* s. 1935), pikajuoksija
* Eemeli Jaakkola (1882–1936), kirjailija
* Einari Jaakkola (1900–1992), poliitikko ja ministeri
* Elina Jaakkola (s. 1975), markkinoinnin professori
* Fred Jaakkola (s. 1886), amerikansuomalainen ammattiyhdistysaktiivi
* Hannu Jaakkola (s. 1945), yritysjohtaja, teollisuusneuvos
* Harry Jaakkola (s. 1963), jääkiekkoilija
* Jalmari Jaakkola (1885–1964), historiantutkija
* Janne Jaakkola (s. 1967), kenraali
* Jelena Jaakkola (s. 1989), keihäänheittäjä
* Jenni Jaakkola (s. 1999), KIDSing-lastenlaulukilpailun voittaja
* Juhani Jaakkola (1945–2023), pikajuoksija
* Juhani Jaakkola (1935–2023), professori, TKK:n rehtori
* Jyri Jaakkola (1977–2010), ihmisoikeusaktivisti
* K. Jaakkola (1853–1932), kirjailija ja suomentaja
* Kai Jaakkola, metallimusiikin laulaja
* Kaisa Jaakkola (o.s. *Piippo* s. 1982), tietokirjailija
* Lasse Jaakkola (1916–1966), kirjailija
* Lassi Jaakkola (s. 1953), päätoimittaja
* Martti Jaakkola (1886–1960), asianajaja ja Korkeimman hallinto-oikeuden jäsen 
* Matti Jaakkola (s. 1977), urheilu- ja organisaatiopsykologi sekä yrittäjä
* Matti Jaakkola (1879–1955), kirkkoherra, lääninrovasti ja kirjailija
* Mauri Jaakkola (1926–1992), elokuvanäyttelijä ja elokuvajärjestäjä
* Mikke Jaakkola (s. 1997), pikajuoksija
* Miko Jaakkola (s. 1969), teatteriohjaaja
* Nikolai Jaakkola (1905–1967), suomalais-neuvostoliittolainen kirjailija, kriitikko, kääntäjä ja toimittaja
* Olavi Jaakkola (1914–2001), Perusyhtymän pääjohtaja
* Pertti Jaakkola (1929–2010), pesäpalloilija
* Pertti Jaakkola (1929–2004), tykistön kenraalimajuri
* Petri Jaakkola (s. 1977), koripalloilija ja valmentaja
* Pirkko Jaakkola (1927–2021), iskelmälaulaja ja sanoittaja
* Risto Jaakkola (1941–2015), lainsäädäntöneuvos
* Salme Jaakkola (myöh. *Purjo*, 1936–1987), pikajuoksija
* Seppo Jaakkola (1920–2006), jääkiekkoilija
* Tarja Jaakkola (s. 1964), puolustushallinnon virkamies, Naton apulaispääsihteeri
* Timo Jaakkola (1935–2020), kemisti, professori
* Toivo Jaakkola (1941–1995), teoreettinen fyysikko, astrofyysikko ja kosmologi
* Tytti Jaakkola (s. 1994), jalkapalloilija
* Väinö Jaakkola (1884–1965), opettaja, koulun- ja yritysjohtaja, maanviljelysneuvos
* Väinö Jaakkola (1888–1942), kirjallisuuden suomentaja

## Katso myös
* Jaakola

## Lähteet
Eino Nyyssölä

**Eino Santeri Nyyssölä** (sukunimi aik. *Stenlund*; 9. syyskuuta 1877 Ähtäri – 4. maaliskuuta 1937 Vilppula) oli suomalainen juristi, kirjailija ja kihlakunnantuomari.

Nyyssölän vanhemmat olivat tilanomistaja Johan August Stenlund ja Eva Collin. Hän pääsi ylioppilaaksi Vaasan lyseosta 1896 ja opiskeli Helsingin yliopistossa suorittaen oikeustutkinnon 1900. Nyyssölä sai varatuomarin arvon 1903.

Nyyssölä oli aluksi Vaasan lääninhallituksessa ylimääräisenä lääninkanslistina, sitten Ilmajoen piirin nimismiehenä  ja Turun hovioikeudessa kanslistina 1902–1905 ja kirjaajana 1905–1906. Nyyssölä oli Viipurin raastuvanoikeuden nuorempana oikeusneuvosmiehenä 1910–1913. Hän oli eduskunnan kunnallisvaliokunnan sihteerinä vuoden 1917 valtiopäivillä ja talousvaliokunnan sihteerinä vuosien 1920–1921 valtiopäivillä. Sosialiministeriön raittiusosaston ylimääräisenä esittelijänä Nyyssölä toimi 1919–1921.

Eino Nyyssölä toimi Lahdessa asianajajana 1906–1908 ja sen jälkeen Viipurissa vuodesta 1908. Hän edusti 1906 Laukon kartanon lakkoon menneitä torppareita oikeudessa ja kirjoitti myös tapauksesta kirjan. Kihlakunnanoikeus tuomitsi lakon johtajat vankeuteen ja kaikki lakossa olevat torpparit häädettäviksi. Hovioikeus vahvisti myöhemmin tuomiot. Torppareiden häädöt tapahtuivat alkuvuodesta 1907.

Nyyssölä oli Helsingin toinen kaupunginviskaali 1921–1930 ja toimi sitten kihlakunnantuomarina Juvan tuomiokunnassa 1930–1936 ja Ruoveden tuomiokunnassa 1936–1937.

Eino Nyyssölä oli naimisissa vuodesta 1901 Ellen Etti Onnea Stadiuksen kanssa.

## Teoksia
* *Torpparilakot : eritoten Laukon rettelö*. Lahti 1906
* *Kieltolaki : selityksiä*. Sisältää: 1. Kieltolaki. - 2. Valtioneuvoston päätös raittiuslautakunnista y.m. - 3. Rikoslain 43 luvun 6 § - 4. Valitus juopumuspäätöksestä y. m. Edistysseurojen kustannusosakeyhtiö, Helsinki 1923
* *[[Bjarne Westermarck|Westermarck-asiasta]]*. Tekijä, Helsinki 1923
* *Entisestä Ähtäristä*. Ähtärin kunta, Helsinki 1924, 2. painos Ähtäri-seura, Jyväskylä 1976
* *Laamanni Strömberg ja hänen apulaisensa : käräjillä nähtyä ja kuultua*. Otava 1924 (nimimerkillä *Kauko Kennäs*)
* *Esivallan miekkoja*. Kansanvalta, Helsinki 1929
* *Salakuljettaja*. Kansanvalta, Helsinki 1930

## Lähteet
* 
* 
* Arno Forsius : Heikki Nyyssölä (1884–1953) – Lahden kunnallissairaalan ylilääkäri 
* Teoslista Fennica-tietokannasta

## Aiheesta muualla
*  Eino Nyyssölä Suomen kieltolakitilanteesta "Göteborgs Morgonpostille". "Kieltolaki el ole vastannut odotuksiamme. Meillä on spriitä kaikkialla jä vankilat ovat täpötäysiä". "Tarvittaisiin jyrkkiä toimenpiteitä ja tarvittaisiin rahaa", Aamulehti, 31.1.1926, nro 29, s. 4, Kansalliskirjaston digitaaliset aineistot
Yvan Attal

**Yvan Attal** (s. 4. tammikuuta 1965) on ranskalainen näyttelijä ja ohjaaja. Hän syntyi Tel Avivissa, Israelissa, josta hän muutti nuorena vanhempiensa kanssa Ranskaan. 

Hänen ensiesiintymisensä oli elokuvassa* Un monde sans pitié* (1989), josta hän sai César-palkinnon lupaavimpana näyttelijänä. Hänen ensimmäinen itse ohjaamansa elokuva oli My Wife Is an Actress (2001), jossa hän näytteli yhdessä oikean kumppaninsa Charlotte Gainsbourgin kanssa. Hänen merkittävimmät roolinsa ovat elokuvissa Tulkki, Anthony Zimmer ja Rush Hour 3, jossa hän esitti ranskalaista taksikuskia Georgea.

## Filmografia

* Love Without Pity (1989)
* Cauchemar Blanc (1991)
* Mauvais fille (1991)
* Aux yeux du monde (1991)
* Lover (1992)
* Rakkauden jälkeen (1992)
* Les patriotes (1994)
* Delphine 1, Yvan 0 (1996)
* Portraits chinois (1996)
* Love, etc. (1996)
* I Got a Woman (1997)
* Saraka bô (1997)
* Alissa (1998)
* Melody for a Hustler (1998)
* Mes amis (1999)
* With or Without You (1999)
* Le prof (2000)
* Elie annonce Semoun (2000)
* At Dawning (2001)
* My Wife Is an Actress (2001)
* And Now... Ladies and Gentlemen (2002)
* It's Easier for a Camel... (2003)
* Bon Voyage (2003)
* ...And They Lived Happily Ever After (2004)
* Un petit jeu sans conséquence (2004)
* Tulkki (2005)
* Anthony Zimmer (2005)
* Somewhere (2005)
* München (2005)
* The Serpent (2006)
* The Candidate (2007)
* Rush Hour 3 (2007)
* Manhunt (2008)
* Orange Juice (2008)
* Je suis venu pour elle (2009)
* Partir – lähtö (2009)
* Regrets (2009)
* Rapt (2009)

## Lähteet

## Aiheesta muualla
*
Jatropat

**Jatropat** (*Jatropha*) on tyräkkikasveihin kuuluva kasvisuku, jossa on 175 lajia. Tunnetuin lajeista lienee öljyjatropa (*Jatropha curcas*), joka on potentiaalinen kasvi bioenergian tuotantoon. Muun muassa pullukkajatropaa eli pullukkaa (*Jatropha podagrica*) on viljelty huonekasvina.

## Lajeja
* öljyjatropa (*Jatropha curcas*)
* karibianjatropa (*Jatropha integerrima*)
* korallijatropa (*Jatropha multifida*)
* pullukkajatropa eli pullukka (*Jatropha podagrica*) 
* tummajatropa (*Jatropha gossypiifolia*)
* kenianjatropa (*Jatropha spicata*)

## Lähteet

## Aiheesta muualla
* Finto: Kassu – Kasvien suomenkieliset nimet: Jatropat (''Jatropha'')
* Suomen Lajitietokeskus: Jatropat – ''Jatropha''
* Integrated Taxonomic Information System (ITIS): ''Jatropha'' 
* United States Department of Agriculture (USDA): ''Jatropha'' 
* Flora of China: ''Jatropha''
Marja Liisa Portin

**Marja Liisa Autti** (o.s. *Portin*; s. 5. tammikuuta 1966) on entinen suomalainen kilpasuunnistaja. Hän on saavuttanut pronssimitalin viestissä vuoden 1989 suunnistuksen maailmanmestaruuskilpailuissa Skövdessä, Ruotsissa Ulla Mänttärin, Annika Viilon ja Eija Koskivaaran kanssa.

Marja Liisa Portin osallistui kolmiin suunnistuksen MM kilpailuihin. Bendigossa, Australiassa 1985 hän sijoittui 22. henkilökohtaisessa kilpailussa ja oli kuudes viestissä, joukkuetovereinaan Riitta Karjalainen, Ulla Mänttäri ja Annariitta Kottonen. Ruotsin MM-kilpaiuissa 1989 hän sijoittui 13:nneksi henkilökohtaisessa kilpailussa. Vuonna 1991 Tšekkoslovakian Karlovy Varyssä hän sijoittui kahdeksanneksi lyhyellä matkalla ja 11:nneksi normaalimatkalla, sekä saavutti 5. sijan viestissä joukkueessa, jossa juoksivat myös Mari Lukkarinen, Kirsi Tiira ja Eija Koskivaara. 

Portinilla on myös pitkä historia Pohjoismaiden mestaruuskilpailuissa (NOM). Ensimmäisen kerran hän oli mukana vuonna 1984 Balsfjordissa Norjassa, jossa hän oli 5. juniorityttöjen sarjassa ja saavutti pronssia viestissä, joukkuetovereinaan Annika Heino, Ulla Mänttäri ja Tiina Äijälä. Vuonna 1986 Saltvikissa Ahvenanmaalla hän sijoittui juniorityttöjen sarjassa kuudenneksi. 1990 Fanøssä Tanskassa hän oli naisten sarjan kahdeksas. Vuonna 1992 Renassa Norjassa hän saavutti pronssimitalin naisten viestissä, jossa juoksivat myös Kirsi Tiira, Annika Viilo ja Eija Koskivaara. 1993 Sipoossa Suomessa hän sijoittui normaalimatkalla yhdeksänneksi ja pikamatkalla viidenneksi, ja saavutti Pohjoismaiden mestaruuden viestissä, jossa joukkueessa juoksivat Marja Pyymäki, Kirsi Tiira ja Eija Koskivaara.

Kansallisella tasolla Portin on edustanut Rastihaukkoja ja Espoon Suuntaa.

Portin on valmistunut sähkötekniikan diplomi-insinööriksi Teknillisestä Korkeakoulusta vuonna 1991, ja työskentelee patenttiasiamiehenä Boco IPssä.

## Lähteet
Yli-insinööri

**Yli-insinööri** on Suomessa ansioituneelle insinöörille  myönnettävä arvonimi. Se on myös eräiden julkishallinnon insinöörien virkanimike.

## Yli-insinöörin arvonimi
Yli-insinööri on tasavallan presidentin myöntämä arvonimi, joka kuuluu 9. ryhmään. Arvonimestä maksettavan veron määrä on joko .

Arvonimi myönnettiin ensimmäisen kerran vuonna 1937 kanavapäällikkö Albert Wulffille. Vuosien 1918–2013 aikana yli-insinöörin arvonimi on myönnetty 371 henkilölle.&thinsp; 

## Lähteet
Hietaniemen krematorio

**Hietaniemen krematorio** on Helsingin Hietaniemessä sijaitseva krematorio, jota ylläpitää Krematoriosäätiö. Krematorio aloitti toimintansa vuonna 1926 ja on paitsi maan vanhin myös suurin. Rakennuksessa on kaksi kappelia. Sivurakennuksessa sijaitsee kolumbaario eli uurnaholvi. Krematorio ei ole sidottu mihinkään uskontokuntaan.

Krematoriosäätiö perustettiin 1889 ja se rekisteröityi virallisesti 1907. Helsingin kaupunki vuokrasi sille tontin krematoriota varten jo vuonna 1915 ja arkkitehti Eliel Saarinen laati piirustukset, mutta rakentamisen aloittaminen viivästyi. Uudet piirustukset tilattiin arkkitehti Bertel Liljequistiltä ja 1920-luvun klassisismia edustava rakennus valmistui vuonna 1925. Ensimmäinen tuhkaus suoritettiin 24. maaliskuuta 1926. Samana syksynä valmistuivat krematorion oma kolumbaario ja kappeli, jonka vihkiäiset pidettiin 7. marraskuuta. Koska kirkon asenne polttohautaukseen oli tuolloin vielä hyvin kielteinen, kieltäytyivät Porvoon ja Tampereen piispat vihkimästä krematoriota. Alkuperäisen ison kappelin rinnalle valmistui 2002 pieni kappeli.

## Lähteet

## Aiheesta muualla
Rust in Peace Live

**Rust in Peace Live** on yhdysvaltalaisen heavy metal/thrash metal -yhtye Megadethin livealbumi, joka on julkaistu yhtyeen neljännen studioalbumin *[[Rust in Peace]]n* 20-vuotisjuhlan kunniaksi. Albumi on ensimmäinen Megadethin ensimmäinen livealbumi sitten vuoden 2002 *[[Rude Awakening (Megadethin albumi)|Rude Awakeningin]]*. Albumi julkaistiin Shout! Factory -levymerkillä 7. syyskuuta 2010 Blu-ray, DVD ja CD-formaateissa.

## CD
### Kappaleet
#
#
#
#
#
#
#
#
#
#

#### Bonuskappaleet
#
#
#
#
#
#

## DVD

Albumin DVD-painos julkaistiin niin ikään 7. syyskuuta 2010. Se nousi Suomen virallisen DVD-listan neljännelle sijalla, ja pysyi listalla kaksi viikkoa.

### Kappaleet
#
#
#
#
#
#
#
#
#
#

#### Bonuskappaleet
#
#
#
#
#
#

## Kokoonpano
* Dave Mustaine – kitarat, laulu
* David Ellefson – bassokitara, taustalaulu
* Chris Broderick – kitarat, taustalaulu
* Shawn Drover – rummut, perkussiott

## Arvostelut
* About.com: 
* Allmusic: 
* Soundi: 

## Lähteet

## Aiheesta muualla
* 
*
Raivio

**Raivio** (myös **moisio**, halventavasti myös **raiskio**) on kaadettu (raivattu) metsä tai risukko, jota ei vielä ole otettu uuteen käyttöön, kuten peltoviljelyyn tai uusien puiden kasvatukseen.
Sandane

**Sandane** on kylä Gloppenissa, Norjassa, Vestlandin läänissä. Se sijaitsee valtatie E39:n varrella. Sandane sijaitsee 20 kilometriä pohjoiseen Nordfjordeidistä ja noin 16 kilometriä länteen Byrkjelosta.

Sandanen lentoasema sijaitsee kymmenen kilometrin päässä Sandanesta. 2,41 neliökilometrin kokoisessa Sandanessa on asukkaita 2 064 (2009). Sandane sijaitsee lähellä Breimsvatnin järveä, Myklebustbreenin jäätikköä ja Jostedalsbreenin kansallispuistoa.

## Lähteet
Distractive Killusions

__NOTOC__
**Distractive Killusions** on puolalaisen sinfonisen black metalin yhtyeen Vesanian kolmas studioalbumi, joka on julkaistu vuonna 2007. Albumi nauhoitettiin Studio X:ssä Olsztynissa, Puolassa.

## Kappaleet
Kaikki kappaleet säveltänyt ja sanoittanut Orion, ellei toisin mainittu.

# 
# 
# 
# 
# 
# 
# 
# 
# 
# 
# 

## Kokoonpano
* Orion – kitara, laulu
* Valeo – kitara
* Heinrich – bassokitara
* Daray – rummut
* Siegmar – kosketinsoitin

## Arvostelut
* About.com: 
* Blabbermouth: 
* Imperiumi: 8/10

## Lähteet

## Aiheesta muualla
* 
*
Jean Barraqué

**Jean Barraqué** (17. tammikuuta 1928 Puteaux – 17. elokuuta 1973 Pariisi) oli ranskalainen säveltäjä, joka kehitti oman sarjallisen tekniikkansa. Hän oli opiskelijana Pariisin konservatoriossa; hän sai opetusta Jean Langlais'lta ja Olivier Messiaenilta. Yvonne Loriod kantaesitti hänen pianosonaattinsa, ja myös Boulez esitti joitain hänen teoksiaan kapellimestarina. Sävellystyönsä ohessa Barraqué kirjoitti muun muassa kirjan Debussystä. Heikko terveys vaivasi häntä vuonna 1964 sattuneen auto-onnettomuuden jälkeen. Lisäksi tulipalo hänen kotonaan tuhosi joitain hänen käsikirjoituksiaan. Säveltäjästä tuli Ordre National du Mériten *Chevalier* kesäkuussa 1973.

Barraquélla ja Michel Foucault'lla oli rakkaussuhde 1950-luvulla. Barraquén sarjallisuus perustuu sävelrivien vähittäiseen muunteluun uusiksi sävelriveiksi läpi teoksen. Tätä tekniikkaa hän nimitti ”lisääntyviksi sarjoiksi”. Harry Halbreichin mukaan ”kammottava epätoivo” leimaa Barraquén tuotantoa, joka on täysin ”kuoleman suuren varjon” hallitsema.

André Hodeirin vuonna 1961 julkaisemassa kirjassa Barraqué nimetään (pääasiassa pianosonaattinsa pohjalta) yhdeksi suurimmista säveltäjistä sitten Beethovenin.

## Teokset
Barraquén tunnustettuun tuotantoon kuuluvat seuraavat teokset:

* Pianosonaatti (1952)
* *Séquence* sopraanolle ja yhtyeelle (1950–1954)
* *Étude* nauhalle (1954)
* *Le temps restitué* sopraanolle, kuorolle ja orkesterille (1956–1957; uudistettu 1968)
* *...au delà du hasard* lauluäänille ja neljälle soitinryhmälle (1959)
* *Chant après chant* sopraanolle, pianolle ja lyömäsoittimille (1966)
* Konsertto klarinetille, vibrafonille ja kuudelle kolmen soittimen ryhmälle (1968)

Näistä teoksista neljä viimeksi mainittua liittyvät suunniteltuun, mutta vain pieniltä osin toteutettuun sarjaan, joka pohjautuisi Hermann Brochin romaaniin *Der Tod des Vergil*. Myös joistakin muista osista syntyi vähäisiä luonnoksia. Ennen tunnustettua tuotantoaan Barraqué oli säveltänyt jo noin 30 muuta teosta.

*Séquence* perustuu aiemmin sävellettyyn kolmen laulun sarjaan (1950), jossa käytettiin Baudelairen, Rimbaud'n ja Laulujen laulun sanoja. *Séquencen* sanat kuitenkin ovat Nietzschen käsialaa.

## Lähteet
Kehälavetti

**Kehälavetti** on kuljetuspanssarivaunun konekivääriä varten rakennettu lavetti, joka kääntyy täyden ympyrän sen kannella. Suomen puolustusvoimissa tämänkaltaiselle kehälavetille on kiinnitetty 12,7 ilmatorjuntakonekivääri 96 eli NSV, puhekieliseltä lempinimeltään *Itikka*, joka tarkoittaa hyttystä. *Itikka* voi tarkoittaa eteläpohjalaisessa murteessa myös sonnia.
The Right to Go Insane

__NOTOC__
**The Right to Go Insane** on yhdysvaltalaisen thrash metal -yhtye Megadethin single, jonka on kirjoittanut Dave Mustaine. Kappale on toinen singlelohkaisu yhtyeen kahdenneltatoista studioalbumilta Endgame, joka on julkaistu 15. syyskuuta 2009.

Kappale kertoo henkilöstä, joka velkojen ja jatkuvista ylitöistä johtuvan stressin laukaisemana ajautuu hulluuden partaalle.

## Kappaleet
**Digitaalinen single**
# 

## Kokoonpano
* Dave Mustaine – laulu, kitarat
* Chris Broderick – kitarat
* James LoMenzo – basso
* Shawn Drover – rummut, lyömäsoittimet

## Lähteet

## Aiheesta muualla
* The Right to Go Insane discogs.com -sivustolla
Of Mice and Men (kappale)

**Of Mice and Men** on Megadethin kappale, joka on julkaistu vuonna 2004. Kappale on yhtyeen toinen singlejulkaisu albumilta The System Has Failed, joka julkaistiin 14. syyskuuta 2004.

## Kappaleet
#

## Kokoonpano
* Dave Mustaine – laulu, kitara

;Sessiomuusikot
* Chris Poland – kitara
* Jimmie Lee Sloas – bassokitara
* Vinnie Colaiuta – rummut

## Lähteet
Maroteaux–Lamyn oireyhtymä

**Maroteaux–Lamyn oireyhtymä**, lyhennettynä **MLS**, on mukopolysakkaridooseihin kuuluva lysosomaattinen sairaus, tarkemmalta määrittelyltään *VI-tyypin mukopolysakkaridoosi*, lyhennettynä *MPS VI*. Sen aiheuttaa arylsulfataasi B:n vajaus (ARSB).

## Nimi
Sairaus on nimetty Pierre Maroteaux’n ja Maurice Lamyn mukaan.

## Oireet
MPS VI:ta sairastavat lapset yleensä kehittyvät psyykkisesti normaalisti, mutta heillä on samoja fyysisiä oireita kuin Hurlerin oireyhtymässä. N-asetyyligalaktosamiini-4-sulfataasi-entsyymin puutteesta johtuva Maroteaux–Lamyn oireyhtymä aiheuttaa vaihtelevasti erilaisia vakavia oireita. Neurologisia komplikaatioita ovat muiden muassa sarveiskalvon samentuma, kuurous, aivojen kovakalvon paksuuntuminen sekä pinteessä olevista tai vahingoittuneista hermoista ja hermojuurista johtuva kipu.

Oireyhtymää sairastava kasvaa aluksi normaalisti, mutta kasvu pysähtyy noin 8 vuoden iässä. 10. ikävuoteen mennessä lapsen keskikeho on jäänyt normaalia lyhyemmäksi, ryhti muuttunut kumaraksi ja nivelten liikkuvuus rajoittunut. Vakavissa tapauksissa lapselle kehittyy myös törröttävä vatsa ja eteenpäin kiertynyt selkäranka. Luuston (erityisesti lantion seudun) muutokset ovat jatkuvia ja rajoittavat liikkuvuutta. Monilla potilaista on myös napa- tai nivustyrä. Lähes kaikilla on sydänvikoja, tavallisesti ainakin läppävika.

MLS-potilaille on kokeiltu entsyymikorvaushoitoa arylsulfataasi B:llä. Hoidolla saatiin normalisoitua kasvua ja nivelten liikkuvuutta. Erittäin korkean hintansa takia hoidosta ei kuitenkaan toistaiseksi juuri ole yleiseen käyttöön.

## Lähteet
Petrus Tillaeus

**Petrus Tillaeus** (1679 Falun, Ruotsi – 11. helmikuuta 1754 Tukholma, Ruotsi) oli ruotsalainen kartografi, kaupungininsinööri ja raatimies. Petruksen vanhemmat olivat Rättvikin seurakunnan lääninrovasti  Anders Tillaeus ja Elisabeth Dahlborg. Tillaeus oli naimisissa Maria Emmerichin kanssa.

Tillaeus opiskeli Uppsalan yliopistossa vuosina 1699–1711. Vuonna 1717 hänestä tuli Tukholman kaupungininsinööri, ja hän teki kaupungin palveluksessa pitkän uran.  Tillaeus julkaisi vuonna 1733 ensimmäisen painetun kartan Tukholmasta, jossa oli katujen nimiä, ja sen jälkeen alkoi ilmestyä myös osoitekalentereita. Hänen kuolemansa jälkeen annettiin kuulutus, jossa määrättiin, että katujen ja kujien nimet oli ilmoitettava kartoissa ja asiakirjoissa. 

Tillaeuksen töitä on käytetty Tukholman historian tutkimuksessa.

## Lähteet
* Svenska män och kvinnor. Biografisk uppslagsbok. Stockholm 1954
* Avertissiment ang abonnemang på TilLaeus karta. Allmän kungörelse Kungl Biblioteket.
* Dahlgren E W. Stockholm Sveriges hufvudstad. Skildrad med anledning av Allmänna konst- och industriutställningen 1897. Stockholm 1897, s 170.
* Ssa.stockholm.se
* Vobam.se 
* https://runeberg.org/sveapres/0125.html

### Viitteet

## Aiheesta muualla
*
Jaakola

**Jaakola** voi tarkoittaa seuraavia:

## Paikannimi
* Jaakola, kylä Halikossa

## Sukunimi
* Aila Flöjt (o.s. *Jaakola*, s. 1946), suomalainen hiihtosuunnistaja
* Aku Päiviö (oik. *Aukusti Päiviö*, e. *Jaakola*, e. *Koponen*, 1879–1956), suomalaissyntyinen Yhdysvalloissa ja Kanadassa asunut toimittaja ja runoilija
* Alpo Jaakola (1929–1997), suomalainen kuvataiteilija
* Antti Jaakola (s. 1971), suomalainen näyttelijä
* Birgit Jaakola (1943–2017), suomalainen kotiseutuneuvos ja kulttuuriperinnön tutkija
* Efraim Jaakola (1791–1857), suomalainen maallikkopuhuja ja virsirunoilija
* Jorma Jaakola (s. 1950), suomalainen keihäänheittäjä
* Juha Jaakola (s. 1945), suomalainen arkkitehti ja tietokirjailija
* Konsta Jaakola (s. 1997), suomalainen jääkiekkoilija
* Ossi-Petteri Jaakola (s. 2002), suomalainen jääkiekkoilija
* Pirkko Jaakola (s. 1940), suomalainen kirjailija
* Sisko Valkama (oik. *Valma Jaakola*, 1931–1996), suomalainen kirjailija.
* Topi Jaakola (s. 1983), suomalainen jääkiekkopuolustaja.

## Katso myös
* Jaako
* Jaakkola
Lodalskåpa

**Lodalskåpa** on Norjassa Breheimenin vuoristoon kuuluvan Jostedalsbreenin jäätikön korkein nunatak. Se sijaitsee Strynin ja Lusterin kuntien välissä.

Sen eteläpuolella sijaitsee Brenibba-vuori ja lounaassa Høgste Breakulen-vuori. Noin kymmenen kilometrin päässä idässä sijaitsevat järvet Austdalsvatnet ja Styggevatnet.

## Lähteet
Bernhard Krol

**Bernhard Krol** (24. kesäkuuta 1920 Berliini – 17. huhtikuuta 2013 Kemnat, Ostfildern) oli saksalainen säveltäjä. Hän opiskeli musiikkia Berliinissä ja täydensi opintojaan Arnold Schönbergin oppilaan Josef Ruferin johdolla Wienissä. Hänen oppiaineinaan olivat käyrätorvensoitto ja sävellys. Hän soitti 1940–1960-luvuilla instrumenttiaan Staatskapelle Berlinissä, Berliinin filharmonikoissa ja Stuttgartin radion sinfoniaorkesterissa. 

## Teokset
Krol sävelsi tonaalista musiikkia Max Regerin ja Paul Hindemithin kaltaisten säveltäjien hengessä. Hänen teostensa joukossa ovat:

* *Sinfonia sacra* "Jesu, meine Freude" pasuunalle ja uruille, op. 56 (1973)
* *Fledermaus-Variationen* orkesterille, op. 60 (1974)
* *Figaro-Metamorphosen* käyrätorvelle ja jousiorkesterille, op. 61 (1977)
* *Messa da Sinfonietta* kuorolle, uruille ja jousiorkesterille, op. 64 (1977)

## Lähteet

## Aiheesta muualla
* Allmusic.com: Bernhard Krol
Euro Hockey Tour 2002–2003

**[[Euro Hockey Tour]]in kausi 2002–2003** oli sarjan 7. kausi. Siinä pelasivat Tšekin, Suomen, Venäjän ja Ruotsin miesten jääkiekkomaajoukkueet. Lisäksi sarjaan osallistuivat Slovakia, joka oli mukana vain Venäjän turnauksessa Baltic Brewery Cupissa, ja Kanada, joka osallistui vain Ruotsin turnaukseen Sweden Hockey Gamesiin. Euro Hockey Tour -sarjaan kuului jo mainittujen turnausten lisäksi Tšekin turnaus Česká Pojišťovna Cup ja Suomessa pelattu Karjala-turnaus.

## Kokonaistilanne
Venäjä voitti sarjan neljästä turnauksesta kaksi, mutta hävisi niukasti yhdellä pisteellä vain yhden turnauksen voittaneelle Suomelle.

## Turnaukset

### Ceská Pojištovna Cup (Tšekki)
Tšekin turnauksen voitti Venäjä.

### Karjala-turnaus (Suomi)
Karjala-turnauksen voitti Suomi.

### Baltica Brewery Cup (Venäjä)
Venäjän turnauksen voitti Tšekki tasapisteissä Suomen kanssa.

### Sweden Hockey Games (Ruotsi)
Ruotsin turnauksen voitti Venäjä.

## Aiheesta muualla
The Last Time

**The Last Time** on brittiläisen The Rolling Stones -yhtyeen vuonna 1965 ilmestynyt kappale ja single. Siitä muodostui yhtyeen kolmas perättäinen Britannian listaykköseksi noussut hitti, ja ensimmäinen, joka oli yhtyeen jäsenten, Mick Jaggerin ja Keith Richardsin omaa käsialaa. Kappale sisältyy *[[Out of Our Heads]]* -albumin Amerikan-painokselle.

Kappaleeseen antoi inspiraation The Staples Singers -yhtyeen vuonna 1955 levyttämä gospel-sävellys ”This May Be the Last Time”, joka oli ollut sävyltään positiviinen ja hengellinen laulu. ”The Last Timen” tekijät, Mick Jagger ja Keith Richards, muuttivat laulun sanoman tylyksi viestiksi tyttöystävälle. The Staples Singers ei saanut korvauksia kappaleesta, koska laulu oli vanha perinnesävelmä. 

Suomessa Markku Veijalainen totesi Iskelmä-lehden arvostelussa kappaleesta seuraavaa:

## Muita versioita
The Who levytti kappaleen vuonna 1967 tukeakseen The Rolling Stonesin jäseniä, jotka taistelivat huumeoikeudenkäyntinsä kanssa.

Suomeksi kappaleen esitti ensimmäisen kerran Carola vuonna 1965 nimellä ”Jo riittää”. Saman Jussi Raittisen käännöksen ovat myöhemmin levyttäneet Tapani Kansa ja Topi Sorsakoski. Vuonna 1985 Popeda-yhtye levytti ”Laitimmainen kerta” -nimisen käännöksen, jonka oli sanoittanut yhtyeen basisti Ilpo Ainiala.

## Kappaleet singlellä
**A-puoli**
#
**B-puoli**
#

## Lähteet
Kirjopikarililja

**Kirjopikarililja** (*Fritillaria meleagris*) on monivuotinen, Euroopassa esiintyvä näyttäväkukkainen liljakasvi. Suomessa laji on rauhoitettu vakituisella esiintymisalueellaan Ahvenanmaalla.

## Ulkonäkö ja koko

Kirjopikarililja kasvaa 15–30 cm korkeaksi. Sipuli on maansisäinen. Kasvilla on neljä tai viisi lehteä, jotka ovat kierteisesti varren ympärillä. Litteän lehden lapa on 3–6 cm leveä ja muodoltaan tasasoukka. Nuokkuva, 3–4 cm pitkä kukka on yksittäin varren latvassa. Helposti tunnistetavan kukan kehä on leveän kellomainen ja väriltään vaaleanpunaisen ja punaruskean kirjava ja ruututäpläinen. Joskus harvoin kukka saattaa olla väriltään kellanvalkoinen. Kirjopikarililja kukkii Suomessa touko-kesäkuussa. Laji on myrkyllinen.

Kirjopikarililja on Ruotsin Uplannin maakuntakukka. Uplannin luontoon lajin kerrotaan levinneen Uppsalan kasvitieteellisestä puutarhasta, jonne kirjopikarililjoja tuotiin Hollannista 1600-luvulla.

## Levinneisyys
Kirjopikarililja on eurooppalainen laji. Sitä tavataan Espanjasta ja Keski-Ranskasta Hollantiin, Englantiin, Saksaan, Puolaan, Pohjois-Balkanille, Unkariin ja Romaniaan saakka. Levinneisyysalue jatkuu edelleen itäänpäin läpi Ukrainan ja Etelä-Venäjän Uralille saakka. Pohjoisessa lajia tavataan Etelä-Tanskassa, -Norjassa ja -Suomessa, sekä Etelä- ja Keski-Ruotsissa. Pohjoismaissa laji on harvinainen lukuun ottamatta Uplannin maakuntaa, jossa sitä kasvaa paikoin runsaana. Suomessa kirjopikarililjaa kasvaa lähinnä Ahvenanmaalla, jonne laji lienee levinnyt itsestään Ruotsista. Paikoitellen se on myös levinnyt luontoon puutarhoista. Ahvenanmaalla sitä kasvaa eniten Getan, Lemlandin ja Finströmin kunnissa. Ahvenanmaalta laji löydettiin ensimmäisen kerran Getasta vuonna 1887. Manner-Suomesta kirjopikarililjasta tunnetaan yksi vanha havainto Etelä-Satakunnan rannikolta sekä 1990-luvulta yksi havainto Kaakkois-Suomen sisämaasta.

## Elinympäristö
Kirjopikarililja kasvaa kosteilla lehto- ja rantaniityillä.

## Käyttö
Kirjopikarililjaa viljellään koristekasvina puutarhoissa ja puistoissa. Toisinaan sitä myydään myös ruukkukasvina.

## Lähteet
* Kurtto, Arto: *Kirjopikarililja*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 156
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* Kasviatlas 2020: Kirjopikarililjan levinneisyys Suomessa.
* Luontoportti: Kirjopikarililja (''Fritillaria meleagris'')
* Pohjolan kasvien pauloissa: ''Fritillaria meleagris'' - kirjopikarililja
* Suomen Lajitietokeskus: Kirjopikarililja (''Fritillaria meleagris'')
* Puutarha.net: Kirjopikarililja (''Fritillaria meleagris'')
* United States Department of Agriculture (USDA): ''Fritillaria meleagris''
Amsterdamsche Football Club

**Amsterdamsche Football Club** (lyhyesti **AFC**) on jalkapalloseura Alankomaiden pääkaupungista Amsterdamista.

Seura on perustettu vuonna 1895 ja tällä hetkellä se pelaa Topklassessa, joka on Alankomaisen amatöörijalkapalloilun korkein sarjataso.

Se pelaa kotiottelunsa Spork Park Goed Genoegilla (suom. Urheilupuisto Riittävän Hyvä), joka sijaitsee eteläisessä Amsterdamissa, Zuidas-nimeä kantavan liike-elämän keskuksen kupeessa.

## Tunnettuja entisiä pelaajia
*  Daley Blind
*  Florian Jozefzoon
*  Dennis Purperhart
*  Daniel de Ridder
*  Stefan Stam
*  Mitchell te Vrede

## Aiheesta muualla
* Virallinen sivu
Stade Tata Raphaël

**Stade Tata Raphaël** (suom. *Isä Rafaelin stadion*, tunnetaan myös nimillä *Stade du Baudoin* ja *Stade du 20 mai*) on Kongon demokraattisen tasavallan pääkaupungissa Kinshasassa sijaitseva urheilustadion, jota käytetään yleisimmin jalkapallo-otteluihin. Stadion valmistui vuonna 1952 ja siellä on 60 000 istumapaikkaa. Tunnetuin yksittäinen stadionilla järjestetty urheilutapahtuma on George Foremanin ja Muhammad Alin välinen nyrkkeilyn maailmanmestaruusottelu vuodelta 1974, joka tunnetaan nimellä *[[Rumble in the Jungle]]*.
Paraguayn guaraní

**Guaraní** (symboli: ₲) on Paraguayn rahayksikkö, joka otettiin käyttöön vuonna 1943. Sen ISO 4217 -standardin mukainen koodi on PYG.

## Lähteet
Kaikki tai ei mitään (albumi)

**Kaikki tai ei mitään** on rap-artisti Petri Nygårdin viides studioalbumi, joka julkaistiin 16. helmikuuta 2011 Open Recordsin kautta. Albumi sijoittui Suomen virallisen listan kärkipaikalle julkaisuviikollaan (8/2011).

## Taustaa
Albumin ensimmäinen single "Sarvet esiin" julkaistiin 10. marraskuuta 2010. Singlellä vierailee metalliyhtye Mokoma ja siitä on julkaistu musiikkivideo.

20. joulukuuta 2010 julkaistiin albumin toinen single "Selvä päivä". Kappaleella vierailee Lord Est ja myös siitä on julkaistu musiikkivideo. "Selvä päivä" menestyi edeltäjäänsä paremmin: se lisättiin julkaisupäivänään YouTubeen ja sitä oli muutamassa vuorokaudessa katsottu jo 140&nbsp;000 kertaa. Huhtikuun lopussa 2011 videota oli katsottu jo yli 4,0 miljoonaa kertaa. Heinäkuussa musiikkivideota oli katsottu jo yli 5 miljoonaa kertaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* MMEN: 1, 2, 4, 6, 8, 11, 12, 15
* Melo & Santtu: 10
* Melo: 10, 3
* Aajee: 7, 9, 16, 18
* Sotajumala: 13

## Listasijoitukset

## Arvostelut
* 

## Lähteet

## Aiheesta muualla
* Albumin arvostelu Findance -sivustolla
* Albumin arvostelu Keskisuomalaisen sivustolla
Jättiläislepakko

**Jättiläislepakko** (*Nyctalus lasiopterus*) on siippojen heimoon kuuluva lepakkolaji. Laji on Euroopan suurin lepakkolaji, ja sen siipien kärkiväli on noin 46&nbsp;cm. Nisäkäsnimistötoimikunta ehdotti, että lajin suomenkieliseksi nimeksi vaihdettaisiin ”rusoisolepakko”.

## Levinneisyys ja elintavat
Jättiläislepakkoa esiintyy mm. Euroopassa ja läntisessä Aasiassa. Laji viihtyy metsässä ja yöpyy puiden koloissa.  Ravinnokseen jättiläislepakot käyttävät hyönteisiä ja lintuja. Niiden raportoidaan pystyvän nappaamaan linnut kiinni ilmasta kaikuluotauksen avulla.

## Lähteet
West Lochin onnettomuus

**West Lochin onnettomuus** oli toisen maailmansodan aikainen salassa pidetty räjähdysonnettomuus, joka johti 163 ihmisen kuolemaan Pearl Harborin laivastotukikohdassa Havaijilla 21. toukokuuta 1944. Tuolloin valmisteltiin operaatio Forageria, jonka tavoite oli Mariaanien saarten maihinnousu. Maihinnousualukset olivat lastatut täyteen aseita, ammuksia ja polttoainetta.

Tapauksen asiakirjat tulivat julkisiksi vasta vuonna 1960.

## Lähteet
Markku von Hertzen

**Markku Juhani Frithiof von Hertzen** (s. 23. elokuuta 1948 Helsinki) on Suomen Ekonomiliiton entinen toimitusjohtaja ja Kansallista Kokoomusta edustanut poliitikko.

Von Hertzen on koulutukseltaan ekonomi, ja hän valmistui vuonna 1972 Helsingin kauppakorkeakoulusta. Vuosina 1970–1971 hän toimi Helsingin kauppakorkeakoulun ylioppilaskunnan puheenjohtajana. Valmistumisensa jälkeen hän työskenteli vuodesta 1973 alkaen Suomen Ekonomiliiton palveluksessa, aluksi työmarkkinasihteerinä. Vuodesta 1987 hän toimi seitsemän vuoden ajan Espoon kauppakamarin toimitusjohtajana. Suomen Ekonomiliiton puheenjohtajana hän oli vuosina 1990–1992. Vuosina 1994-2007 hän työskenteli liiton toimitusjohtajana ja oli myös liiton lehden Ekonomin päätoimittajana. Toimitusjohtajuutensa jälkeen hän siirtyi liiton hallituksen neuvonantajaksi.

Von Hertzen oli Espoon kaupunginvaltuuston jäsen vuosina 1981–1994. Hän toimi kunnallispoliittisella urallaan myös muun muassa kaupunginhallituksen puheenjohtajana sekä kokoomuksen valtuustoryhmän puheenjohtajana ja varapuheenjohtajana. Hänen muihin luottamustehtäviinsä ovat lukeutuneet muun muassa työmarkkinakeskusjärjestö Akavan varapuheenjohtajuus ja Veronmaksajain Keskusliiton valtuuskunnan jäsenyys.

Markku von Hertzen on Heikki von Hertzenin poika. Poliitikko Heikki S. von Hertzen oli hänen veljensä.

## Lähteet
Annika Salminen

**Annika Salminen** (s. 15. maaliskuuta 1957)  on suomalainen laulaja, joka teki yhden soolosinglen ja yhden sooloalbumin Dig It -levymerkille vuonna 1978. Salmisen yksi hitti oli kappale ”Itseteossa”, käännös Buddy Hollyn kappaleesta ”It's So Easy”. *Itseteossa*-levyn tuottajina olivat Freeman|Leo Friman ja Jukka Hakoköngäs. 

Salminen aloitti uransa 14-vuotiaana bluesrock-yhtye Model 73:n laulusolistina. Ennen soolouraa Salminen vaikutti Dead End 5 -yhtyeessä. Hänet valittiin Suomen parhaaksi rocklaulajaksi vuonna 1976. Joulukuussa 1978 Annika Salminen esiintyi yhdessä Pepe Willbergin kanssa suomalaisille rauhanturvajoukoille Siinailla.

Myöhemmin hän muutti Ruotsiin, avioitui ja työskenteli muulla alalla. Hän kuitenkin jatkoi myös musiikkiuraa nimellä Annika Andersson muun muassa tukholmalaisen Blues Alonen laulusolistina. Hän on julkaissut Ruotsissa bluesrock-tyylisiä omakustannealbumeja yhdessä nuorista muusikoista koostuvan The Boiling Blues Bandin kanssa.

## Diskografia
* *[[Itseteossa]]* (Digit 1978)
* *Reborn* (2019)
* *On The Road* (2021)
* *Playing In A Rock’n’Roll Band* (2023)

## Lähteet

## Aiheesta muualla
*
Washington Is Next!

**Washington Is Next!** on yhdysvaltalaisen heavy metal -yhtye Megadethin ensimmäinen singlelohkaisu
yhtyeen yhdenneltätoista studioalbumilta United Abominations, joka julkaistiin 16. toukokuuta 2007.

Kappaleen sanat keskittyvät kemialliseen sodankäyntiin sekä vallan sokaisemiin valtionpäämiehiin.

## Kappaleet
#Washington is Next! (Edit 1)
#Washington is Next! (Edit 2)

## Lähteet
Messerschmitt Me 410

**Messerschmitt Me 410** *Hornisse* ("herhiläinen") oli toisen maailmansodan aikainen, Saksan ja Unkarin käyttämä raskas hävittäjälentokone. Se oli Me 210:n jatkokehittelymalli, johon oli korjattu Me 210:ä vaivannut vakausongelma.

## Suunnittelu ja kehitys

Me 210:n suunnittelu oli aloitettu jo vuonna 1939, mutta se osoittautui erittäin epävakaaksi eikä koskaan päässyt täysimittaiseen tuotantoon. Useita muutoksia tehtiin versioissa Me 210C ja D. Tutkimusten edetessä Me 210D:hen päätettiin sen sijaan ottaa käyttöön kokonaan uusi konetyyppi, Me 410.

Suurin ero Me 210:n ja 410:n välillä oli Daimler-Benz DB 603 -moottorien käyttöönotto. DB 603 -malli oli tehokkaampi kuin Me 210 C:ssä käytetty Daimler-Benz DB 605. Moottorin suorituskyvyn kasvaessa Me 410:n maksiminopeus oli 625&nbsp;km/h. Huomattavasti parantuivat myös kohoamisnopeus, toimintakorkeus ja ennen kaikkea matkanopeus, joka nousi 579 kilometriin tunnissa.

Koneessa oli aikaisemmasta versiosta pidennetty nokka ja huippuluokan etureunasolakot, joita molempia oli testattu Me 210:ssä ja todettu huomattavasti käsittelyä parantavaksi. Solakot oli alun perin tarkoitus lisätä itse Me 210:een.

Toimitukset alkoivat tammikuussa 1943, kaksi vuotta myöhemmin kuin alkuperäinen suunnitelma oli vaatinut, ja jatkuivat syyskuuhun 1944 asti, jolloin yhteensä 1160 konetta oli rakennettu Messerschmittin Augsburgin ja Dornierin Münchenin tehtailla.

## Lähteet
Me 410 Royal Air Force museumissa.
Janne Oinas

**Janne Erik Oinas** (s. 27. marraskuuta 1973 Turku) on uransa lopettanut suomalainen jalkapalloilija. Hän oli pelipaikaltaan vasen laitapuolustaja.

Oinas edusti urallaan Turun Palloseuraa 1993–1996 ja FC Interiä 1999–2004. Lisäksi hän pelasi Ruotsin pääsarjaa Örebro SK:ssa 1995, Viron pääsarjaa Flora Tallinnassa ja Lelle SK:ssa vuosina 1996–1998 sekä Norjan 1. divisioonaa Kjelsåsissa. Hän voitti TPS:ssa Suomen Cupin 1994. Kaikkiaan Oinas pelasi 10 kauden aikana 204 Veikkausliigan ottelua, joissa hän teki kuusi maalia.

Oinas pelasi maajoukkueessa kaksi maaottelua 1998.

## Lähteet
Sievin vaakuna

**Sievin vaakuna** on Sievin kunnan tunnus. Vaakunan aaltokoroinen hirsi viittaa Vääräjokeen, ja apilat sen varrella oleviin niittyihin, jotka on raivattu viljelysmaiksi.

Vaakunan selitys on ”vihreässä kentässä apilakoroinen lakio (yliskenttä) ja aaltokoroinen hirsi; molemmat kultaa.” Vaakunan on suunnitellut Gustaf von Numers, ja Sievin kunnanvaltuusto hyväksyi sen kokouksessaan 24. maaliskuuta 1950. Sisäasiainministeriö vahvisti vaakunan käyttöön 30. toukokuuta samana vuonna.

## Lähteet
* 
*
Doi Suthep

**Doi Suthep** () on vuori Thaimaassa, Chiang Main provinssissa. Vuoren korkeus on 1676 metriä. Siellä sijaitsee Wat Phrathat Doi Suthep, joka on suosittu nähtävyys ja pyhiinvaelluskohde.

## Lähteet

## Aiheesta muualla
Aldo Clementi

**Aldo Clementi** (25. toukokuuta 1925 Catania, Italia – 3. maaliskuuta 2011) oli italialainen säveltäjä. Hän opiskeli pianonsoittoa ja valmistui 1946. Sävellyksenopintonsa hän aloitti 1941. Hänen opettajiinsa kuuluivat Alfredo Sangiorgi ja Goffredo Petrassi. Hän sai diplomin vuonna 1954 ja osallistui Darmstadtin kesäkursseille vuosina 1955–1962. Clementiin vaikutti merkittävästi Bruno Madernan tapaaminen vuonna 1956, kuten myös RAI:n elektronisen musiikin studiolla työskentely Milanossa. 

Clementin ensimmäinen esitetty teos oli *Poesia di Rilke* (1946; Wien, 1947). Huomattavampi tapahtuma oli *Cantatan* (1954) kantaesitys, joka kuultiin Pohjois-Saksan radiossa (Hampuri) 1956. Vuonna 1959 Clementi sai ISCM:n kilpailussa toisen palkinnon teoksellaan *Episodi* (1958) ja 1963 ensimmäisen palkinnon teoksellaan *Sette scene da "Collage"* (1961).

Clementi opetti musiikin teoriaa Bolognan yliopistossa vuosina 1971–1992.

Donatonin tavoin Clementi omaksui sarjallisuuden mutta hylkäsi sen myöhemmin ja kehitti lopulta oman hyvin yksilöllisen tyylinsä. 

## Teokset
**Episodi* (1958) orkesterille
**Ideogrammi n. 1* (1959) 16 soittimelle
**Triplum* (1960) huilulle, oboelle ja klarinetille
**Collage* (1961), näyttämöteos
**Informel 2* (1962) 15 esittäjälle
**Collage 2* (1962), elektroninen teos
**Informel 3* (1961–1963) orkesterille
**Intavolatura* (1963) cembalolle
**Variante A* (1964) sekakuorolle ja orkesterille
*Konsertto (1970) pianolle ja 7 soittimelle
*Konsertto (1975) pianolle, 24 soittimelle ja carilloneille
**Clessidra* (1976) kamariorkesterille
**L'orologio di Arcevla* (1979) 13 esittäjälle
**Variazioni* (1979) alttoviululle
**Capriccio* (1979–1980) alttoviululle ja 24 soittimelle
**Dodici variazioni* (1980) kitaralle
**Fantasia su roBErto FABbriCiAni* (1980–1981) huilulle ja nauhalle
**Es* (1981), näyttämöteos
**Parafrasi* (1981), prosessorilla toteutettu 18-ääninen kaanon
**Adagio* (1983), kvintetille preparoidun pianon kanssa
**Ouverture* (1984) 12 huilulle
*Konsertto (1986) pianolle ja 14 soittimelle
**Fantasia* (1987) neljälle kitaralle
**Tribute* (1988) jousikvartetille
**Berceuse* (1989) orkesterille
**Romanza* (1991) pianolle ja orkesterille
**The Plaint* (1992) naisäänelle ja 13 soittimelle
**Sonate Y.* (2002) viululle

## Lähteet

## Aiheesta muualla
* Allmusic.com: Aldo Clementi
Hannu Ollila

**Hannu Ollila** (s. 19. kesäkuuta 1962 Rovaniemi) on entinen suomalainen jalkapalloilija.

Puolustajana pelannut Ollila edusti urallaan Rovaniemen Reipasta 1982–1984 ja 1986, Rovaniemen Lappia 1985 ja Rovaniemen Palloseuraa 1987–1991. Hän voitti RoPS:ssa kaksi SM-pronssia 1988 ja 1989. Kaikkiaan Ollila pelasi viiden kauden aikana 82 pääsarjatason ottelua. 

Ollila pelasi Suomen maajoukkueessa kolme A-maaottelua 1990.

## Lähteet
Juhani Ollila

**Lauri Juhani ("Jukka") Ollila** (8. heinäkuuta 1936 Vaasa – 18. kesäkuuta 2019 Loimaa) oli suomalainen muusikko ja jalkapalloilija.

Maalivahtina pelannut Ollila edusti urallaan Vaasan Palloseuraa vuosina 1953–1958. Kaikkiaan hän pelasi viiden kauden aikana 83 pääsarjatason ottelua. Lisäksi Ollila pelasi Suomen maajoukkueessa yhden A-maaottelun 1957, jossa hän oli voittamassa Englantia Suomen Jalkapalloliiton 50-vuotisjuhlamaaottelussa.

Ollilan puoliso oli Kemijärven Joutsista kotoisin ollut laulaja Marketta Ollila (o.s. Alajoutsijärvi) taiteilijanimeltään *Marketta Joutsi*. Yhdessä he muodostivat eri puolilla maailmaa esiintyneen muusikkopariskunnan.

## Lähteet
Jalostus (taloustiede)

Taloustieteessä **jalostus** koostuu teollisuudesta ja rakentamisesta. Tämä sektori yleensä ottaa alkutuotantosektorin tuotosta ja valmistaa valmiita hyödykkeitä tai missä ne ovat sopivia muiden liiketoimintojen käyttöön, vientiin tai myytäväksi kotimaisille kuluttajille.
Tämä sektori usein jaetaan kevyeen teollisuuteen ja raskaaseen teollisuuteen. Monet näistä toimialoista
kuluttavat suuria määriä energiaa ja vaativat tehtaita ja koneita muuntaakseen raaka-aineet hyödykkeiksi ja 
tuotteiksi. Ne myös tuottavat jätemateriaalia ja hukkalämpöä, jotka saattavat aiheuttaa 
ympäristöongelmia tai saastetta. Jotkut ekonomistit asettavat vastakkain varallisuutta tuottavat sektorit
palveluita tuottavien sektoreiden kanssa, joilla on taipumus kuluttaa varallisuutta. Esimerkkeihin 
palveluista saattaa sisältyä vähittäismyynti, vakuutus ja hallinto.

## Esimerkkejä
* Terästeollisuus
* Kemianteollisuus
* Teknologiateollisuus
* Konepajateollisuus
* Rakennusala
Ilmari Oksanen

**Ilmari Oksanen** (24. joulukuuta 1906 Turku – 31. tammikuuta 1977 Turku) oli suomalainen jalkapalloilija.

Puolustajana pelannut Oksanen edusti koko uransa ajan Turun Palloseuraa vuosina 1926–1947. Hän voitti seurassa Suomen mestaruuden 1928, 1939 ja 1941. Kaikkiaan Oksanen pelasi 15 kauden aikana 162 mestaruussarjan ottelua, joissa hän teki seitsemän maalia.

Oksanen pelasi Suomen maajoukkueessa viisi maaottelua vuosina 1937–1941.

Hän voitti käsipallon SM-kultaa 1944.

## Lähteet